Beurtkrag: Só lyk naweek se vooruitsigArgieffoto (Foto: Unsplash) Geen beurtkrag word sover vir Vrydag verwag nie, maar daar is wel steeds ’n moontlikheid dat dit oor die naweek ingestel kan word. Eskom het Donderdag aangekondig dat hy nie van plan is om Vrydag beurtkrag in te stel nie nadat Suid-Afrikaners die afgelope week onderbrekings vrygespring het. Die kragvoorsiener het gesê die stelsel bly egter kwesbaar en beurtkrag kan enige tyd oor die naweek op kort kennisgewing ingestel word sou daar enige verandering wees. “Die opwekkingstelsel het heelwat herstel getoon,” het Eskom in ’n verklaring gesê. Onbeplande kragonderbrekings het Donderdag omstreeks 16:10 op 11 182 MW gestaan met beplande instandhoudingswerk op 4 774MW. Verbruikers word gemaan om elektrisiteit spaarsamig te gebruik.